
Tálibok a változás útján

A népi mozgalomként induló, mára viszont már a nemzetközi politikai színtér által terroristatevékenységet folytató szervezetté nyilvánított Talibánról, mint szervezetről szeretnék írni. Dolgozatom célja választ keresni a kérdésre: vajon megvalósítható-e, hogy egy olyan csoportosulás, mint a Talibán (melynek tagjai a világ szemében elsősorban merénylők) részt vegyen az erőszakmentes kormányzásban? 
A tavalyi évben számos sajtóértesülés látott napvilágot, melyek szerint az amerikaiak tárgyalásokat folytattak a tálibokkal egyfajta békekötés lehetőségét fontolgatva, melynek hosszútávú eredményeként a tálibok szerepet kapnának Afganisztán kormányzásában. 
De vajon a Talibán múltját, belső mozgatórugóját, környezeti sajátosságait, szervezeti felépítését és vezetési struktúráját figyelembe véve lehetséges-e egy ekkora változás? Egyáltalán ez felülről irányítható? Vagy túlságosan is elvakultak és öntörvényűek a tálibok? Ezekre a kérdésekre igyekszek majd választ találni a Talibán szervezeti működésének bemutatásán keresztül.



